


 Z A P I S N I K
34. sjednice Vijeća Mjesnog odbora „Ivan Mažuranić“
održane 29. siječnja 2024.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati



NAZOČNI ČLANOVI VIJEĆA: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Maja Oreški Pavliš i Dolores Jandrić.

NENAZOČNI ČLANOVI VIJEĆA: -

OSTALI NAZOČNI:  

Predsjedava Marko Stipić, predsjednik Vijeća.

Zapisnik vodi Marko Stipić, predsjednik Vijeća

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 33. sjednice Vijeća, održane 20. prosinca 2023. 

Na prijedlog predsjednika Vijeće jednoglasno utvrđuje


D N E V N I   R E D

1. Prijedlog programa rada Vijeća Mjesnog odbora „Ivan Mažuranić“ za 2024. 
2. Plan potreba za aktivnostima, programima i projektima unapređenja kvalitete života građana Mjesnog odbora „Ivan Mažuranić“ u 2024. 
3. Prijedlog građana kojim traže  uklanjanje zelenog otoka u Slavonskoj ulici, (kod trgovine Konzum)- donošenje zaključka
4. Zahtjev grupe  stanara Fočanske ulice , k.br. 37, 39, i 41 – donošenje zaključka
5. Zahtjev  Renate Hofer za jednokratno korištenje prostora objekta mjesne samouprave, „Ivan Mažurić“, Vrpoljska 10 – donošenje zaključka
6. Pitanja, prijedlozi i obavijesti.



Ad 1. Prijedlog programa rada Vijeća Mjesnog odbora „Ivan Mažuranić“ za 2024. 

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

Bez rasprave/Vijeće jednoglasno donosi


PROGRAM RADA VIJEĆA MJESNOG ODBORA 
„IVAN MAŽURANIĆ“ ZA 2024
(Program rada  prilaže se ovom zapisniku i njegov je sastavni dio.)


Ad 2. Plan potreba za aktivnostima, programima i projektima unapređenja kvalitete života građana Mjesnog odbora „Ivan Mažuranić“ u 2024. 

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Maja Oreški Pavliš i Dolores Jandrić 

Vijeće jednoglasno donosi

PLAN POTREBA ZA AKTIVNOSTIMA, PROGRAMIMA I PROJEKTIMA UNAPREĐENJA KVALITETE ŽIVOTA  GRAĐANA 
MO „IVAN MAŽURANIĆ“U 2024.
(Plan potreba prilaže se ovom zapisniku i njegov je sastavni dio)



Ad 3. Prijedlog građana kojim traže  uklanjanje zelenog otoka u Slavonskoj ulici, (kod trgovine Konzum)- donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Maja Oreški Pavliš i Dolores Jandrić.

Vijeće jednoglasno donosi

ZAKLJUČAK
 o prijedlogu uklanjanja zelenog otoka  u
 Slavonskoj ulici (kod trgovine Konzum)

1. Vijeće utvrđuje da od postavljanja zelenog otoka u Slavonskoj ulici dolazi do učestalog navažanja namještaja,  bijele tehnike, miješanog komunalnog otpada i drugog neprikladnog otpada oko spremnika. Isto tako ističe da je u neposrednoj blizini spremnika Dom zdravlja, te je neprimjereno i nehigijenski zadržati predmetni otok na navedenoj lokaciji. 

2. Obzirom na navedeno, Vijeće je suglasno o uklanjanju  zelenog otoka u Slavonskoj ulici te nema  potrebe za premještajem istog na novu lokaciju.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4.  Zahtjev grupe  stanara Fočanske ulice , k.br. 37, 39, i 41 – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Maja Oreški Pavliš i Dolores Jandrić.

Vijeće jednoglasno donosi

ZAKLJUČAK 
o zahtjevu grupe stanara Fočanske ulice 

1. Razmotren je  zahtjev  grupe stanara kojim traže rješavanje  prometne problematike parkiranja  u Fočanskoj ulici k.br. 37, 39 i 41 obzirom im je učestalo  onemogućen nesmetani ulazak u dvorišta zbog nepropisno parkiranih automobila.  Uvidom stanja na terenu Vijeće smatra  zahtjev stanara opravdanim.

2. Vijeće predlaže da se na sjevernom rubu kolnika Fočanske ulice, uz ugostiteljski objekt, od Kapucinske do Javorinske ulice, iscrta žuta cik-cak linija koja označava zabranu parkiranja, te da se na sjeverozapadnom uglu Fočanske ulice uz Kapucinsku (pored objekta pekarnice), postavi znak „zabrane zaustavljanja i parkiranja vozila“.

3. Ovaj zaključak dostavlja se Vijeću Gradske četvrti Donja Dubrava na daljnje postupanje. 
  


Ad 5.  Zahtjev  Renate Hofer za jednokratno korištenje prostora objekta mjesne samouprave, „Ivan Mažurić“, Vrpoljska 10 – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Maja Oreški Pavliš i Dolores Jandrić.

Vijeće jednoglasno donosi

Z A K L J U Č A K 
o jednokratnom korištenju prostora mjesne samouprave 
prema zahtjevu Renate Hofer


1. Renati Hofer,  Koledinečka 3, Zagreb, odobrava se jednokratno korištenje prostora (dvorana)  u objektu mjesne samouprave „Ivan Mažuranić“ Vrpoljska 10, dana 10.       veljače 2024. od 17,00 do 19,00 sati radi proslave dječjeg rođendana.
2.  Prostore iz točke 1. ovog Zaključka koristiti će Renata Hofer za proslavu dječjeg              rođendana uz naknadu, koja se određuje u iznosu 12,32 eura bez PDV-a, koju je           korisnik dužan platiti na račun Proračuna Grada Zagreba.

3.   Renata Hofer obvezuje se postupati s pažnjom dobrog gospodara u korištenju prostora.

4.  O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost, izdat će odobrenje o korištenju, a u skladu s ovim Zaključkom.


Ad 6.  Pitanja, prijedlozi i obavijesti
Budući da nije bilo pitanja i prijedloga predsjednik  zatvara točku dnevnog reda i zaključuje sjednicu.
Dovršeno u 19,30 sati.

KLASA:   024-08/24-03/237
URBROJ: 251-13-11-4/003-24-2
Zagreb, 29. siječnja 2024.

Zapisnik sastavio:
Marko Stipić


Predsjednik
Vijeća Mjesnog odbora 
„Ivan Mažuranić“

Marko Stipić




